OpenLLM-France/wikimedia huggingface dataset:
# Sektore publiko

Sektore publikoa administrazio publikoek eskaintzen dituzten zerbitzuen multzoa da. Estatuaren administrazio publiko eta tokiko elkargoez, baita kapital sozialaren % 51 administrazio publikoaren esku diren enpresez osatua da. Estatuarekiko duten menpekotasun finantzarioa dela eta, elkarteak ere sektore publikoaren parte dira.
Enpresa publikoen estatutuak bi errealitate ezagutu ditzake. Alde batetik, Zuzenbide Komunpearen baitan kokatzen diren enpresa publikoak, gehienetan Sozietate Anonimo deritzon forma juridikoa hartzen dutenak. Bestaldetik, Zuzenbide Publikoaren baitan kokatzen diren enpresa publikoak.

## Sektore publikoa eta zerbitzu publikoa

Zerbitzu publiko eta sektore publikoa, ezberdindu beharreko bi nozio dira.
* Berez, zerbitzu publikoaren esku diren betebehar batzuk, sektore pribatuaren esku utzi daitezke. Hau, zerbitzu publikoen delegaritza mekanismo juridikoaren bidez egin daiteke: uraren garbitze eta banatze zerbitzuak, ondarkinen biltze zerbitzua, etab.
* Era berean, berez zerbitzu publikoari ez dagozkion betebehar batzuk, sektore publikoaren esku uzten dira: tabakoaren industria, lehergailuen ekoizpena, etab.

## Monopolioa eta sektore publikoa

Merkataritza sektoreko monopolio egoera bat, sektore publikoaren esku uzten denean, koadro arautu zehatz baten baitan egiten da (zaldi lasterketa edota argi indarraren ekoizpenaren kasua zen orain arte Frantzian). Sektore publikoa, monopoliorik ez duen merkatu pribatuan sartzen denean aldiz, bertako erregulatzaileari edo organo legegileari dagokio honen jarduera arautzea merkatuan desorekarik eragin ez dezan. Sektore publikoak, fiskalitate eta diru laguntza publikoen bidez ahalbidetzen dituen abantaila ekonomikoek hainbat ondorio izan ditzakeelako (prezio merkeagoak proposatzea adibidez). Abantaila hauek, merkatua iraunkorki desorekatu, ondorio ekonomiko negatiboak eragin eta eragile publikoaren monopolio egoera bat sor dezake.
Desoreka egoera honen saihesten lan egiten du organo legegileak, sektore publiko eta pribatuko kontabilitate eta fiskalitate arauak ahal bezain bat uztartuz.

## Kanpo estekak

* Datuak: Q294217
* Multimedia: Public sector / Q294217
# Sektore ekonomiko

Ekonomia hainbat adarretan zatituz, sektore ekonomikoak sortzen dira. Halaber, sektore ekonomikoak hainbat azpisektoretan zatitzen dira. Sektore ekonomikoen zatiketa hainbat eratara egin daiteke, ondoren zehazten denez.

## Ekoizpen faseari buruzko sektoreak

* Lehen sektorea: lehengaien erauzketa eta ekoizpen jarduerak barne hartzen ditu.
* Nekazaritza
* Abeltzaintza
* Arrantza
* Meatzaritza
* Basogintza
* Bigarren sektorea: lehengaiak eraldatzen dituzten jarduerak dira.
* Elikagaigintza.
* Ehungintza
* Metalaren industria.
* Industria kimikoa.
* Sektore teknologikoa.
* Eraikuntza sektorea.
* Energia sektorea.
* Industria sektorea.
* Burdingintza (burdin mineralaren erauzketa izan ezik).
* Hirugarren sektorea: pertsona eta enpresei egiten zaizkien zerbitzuak barne hartzen ditu.
* Osasuna
* Hezkuntza
* Segurtasuna
* Garraioa.
* Komunikazio-zerbitzuak
* Finantza-zerbitzuak
* Merkataritza
* Turismo zerbitzua.
Berrikitan, laugarren sektorea bat eratu da, informazioaren eta ezagutzaren inguruko jarduera ekonomikoak biltzen dituena. Bosgarren sektore bat ere aipatu izan da.
Jean Fourastié eta Colin Clark ekonomialariek diotenez, ekonomien garapenak aldaketa hau dakar: ekonomia tradizionaletan lehen sektorea nagusi izatetik, ekonomia aurreratuetan hirugarren sektorea nagusi izatera.

## Jabetzari buruzko sektoreak

* Sektore publikoa
* Sektore pribatua
* Borondatezko sektorea

## Estatistikak

Zenbait herrialdetako populazio enplegatuaren banaketa sektoreka XXI. mende hasieran.

## Erreferentziak

* ↑ Der Fischer Weltalmanach 2008. Frankfurt am Main 2007.
* ↑ Der Fischer Weltalmanach 2012. Frankfurt am Main 2011.
* ↑ Enplegatuak, lan egiten duten sektore ekonomikoaren arabera. Euskal Herria, 2001. Datutalaia / Jendartea / Sektore ekonomikoak (Noiz kontsultatua: 2023-3-6).

## Kanpo estekak

* Datuak: Q3958441
* Multimedia: Economic sectors / Q3958441
# Sektore pribatu

Ekonomian, sektore pribatua sektore publikoari kontrajarria dagoen sektorea da, beren jardueraren bitartez irabazi asmoa duten eragileak edo ekonomiaren zatia. Gobernuaren menpe dagoen sektore publikoa kanpoan utzita, eragile pribatuen menpe dagoen sektorea da.

## Kanpo estekak

* Datuak: Q591763
# Sekuentzia (argipena)

Sekuentzia hitzak segida ordenatu bat adierazten du. Erabilera zenbait ditu:
* zineman, sekuentzia, toki eta denbora berean garatzen den plano multzo bat;
* sekuentzia, liturgiarako musika-konposizioa;
* astronomian, sekuentzia nagusia, izarren tipologia bat,
** sekuentzia nagusiko izar zuria,
** sekuentzia nagusiko aurreko izarra.

## Ikus, gainera

* Sekuentziatzaile
* Sekuentziazio
# Saratsako geltokia

Saratsa (lehen: Sarasa) Euskal Herriko Nafarroa Garaiko tren geltoki zahar bat da, Itza Zendeako Saratsa herrian kokatuta dagoena.
Gaur egun, Plazaolako bide berdearen barruan dago.

## Historia

Iruña-Donostia burdinbideko Plazaola eta Iruña–Hiria geltokien arteko zatia 1914ko urtarrilaren 19an inauguratu zen.
1953ko urriaren 13 eta 14 artean eginiko euriteen ondorioz burdinbidearen azpiegitura oso kaltetuta geratu zen (euste-hormak, lubetak, zubiak...). Jabea zen enpresak hainbat saiakera egin zituen tokiko erakundeekin, azpiegitura konpontzeko asmoarekin. Baina, negoziazio hauek ez zuten emaitzarik eman eta zerbitzua geldi geratu zen, uholdeek eragindako kalteak ez zirelako konpondu.
Dena den, trenak jarraitu zuen zenbait zerbitzu lokal egiten zazpi urtez, esate baterako Elduain eta Andoain artean egurra garraiatzeko. Honetako bidaia batean, trenak Andoaingo parrokoa zen Rosendo Rekondo harrapatu zuen, 1957ko uztailean. Azkenean, konpainiak burdinbidea kentzeko eta burdinbidea behin betiko ixteko baimena jaso zuen 1958ko irailaren 5ean. Ondorioz, geltoki hori behin betiko itxi zen.

## Egoera

Geltokia Iruña—Donostia burdinbidearen 15,3 kilometro-puntuan zegoen, 518 metroko altueran, Oteitza eta Eritze geralekuen artean. Tartea bide bakarra da eta ez zegoen elektrifikatuta.

## Erreferentziak

* ↑ «Iruñetik Plazaolara, Andoainera eta Lasarterako burdinbidea» web.archive.org 2017-01-09 (Noiz kontsultatua: 2020-11-10).
* ↑ Kabexoi, Xabier. «Plazaolako trenako historia» www.plazaola.net (Noiz kontsultatua: 2020-11-10).
* ↑ «Geltokiko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Saratsa
* Iruña—Donostia burdinbidea

## Kanpo estekak

* Datuak: Q103189873
| | Oteitza | Saratsa | Eritze | |
| Iruña–Hiria | | | | Amara–Donostia |
# Saratsa (mendia)

    Artikulu hau Andimendiko gailurrari buruzkoa da; Itzako herria gaitzat duena beste hau da: «Saratsa (Itza)»
Saratsa edo Usabide, Nafarroako mendi bat da, Andiako mendilerroan dagoena, 1171 metroko garaierakoa. Mendi honentzako nahiago den izena, Saratsa da, Usabide izena, hobekiago baitatorkio Lizarragako mendatearen tunelaren gainetik igarotzen den mendate, lepo edo bideari.

## Abiapuntuak

Tontorrerako ibilbide labur eta sinpleena, Lizarragako mendatea da, non, izen berdineko Lizarragako tunela igaro eta berehala, pare bat ostatu ikusiko diren. Ibilaldia bide batetik abiatuz, aurkituko den lehen tontorra, Tunelgaña izenekoa da, 1160 metrokoa, eta, gailurra jarraituz, Saratsara iristen da.
Ibilbide luzeago bat abiatzen da Dorraotik, San Pedroko ermitaranzko bidea hartuz. Hemendik, bideak, Lezitza labarraren ezkerraldeko zatia igotzen du Elordia edo Pagomotxeta mendateraino. Eskumatik, laztutako gailurra jarraitzen da, inongo zailtasunik gabe, Ergoienako haranean nagusi. Bata bestearen atzean datozen tontorrak, dira, ordena honetan: Pagomotxeta, Eskalaborro, Aitzorrotz, erpuru formakoa, azken honetara heltzeko, kontu handia izan behar den oso aireko gailur bat igo behar dena, eta, azkenik, Saratsa edo Usabide.

## Ikus, gainera

* Mikelete

## Kanpo estekak

* euskal-herria.org webgunean
* Datuak: Q12267079
# Saratsate

    Artikulu hau Itzako herriari buruzkoa da; beste esanahietarako, ikus «Saratsate (argipena)».
Saratsate Nafarroa Garaiko kontzejua da, Itza udalerrikoa. Itza zendearekin batu baino lehen, Gulibarko kontzejua zen. 47 biztanle zituen 2029an..

## Demografia

Saratsateko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 35 | 35 | 37 | 36 | 34 | 36 | 31 | 36 |

## Azpiegitura eta garraioak

La Muguiroarra autobus konpainiak Iruñarekin lotzen du Saratsate. Honako ibilbide hau egiten du autobus linea horrek:
* Aldatz - Lekunberri - Irurtzun - Berriobeiti - Iruñea

## Argazki galeria

* Saratsate, 20-10-19
* Saratsate, 20-10-19

## Erreferentziak

* ↑ Toponimia: Itza. euskaltzaindia.eus (Noiz kontsultatua: 2019-05-27).
* ↑ Sarasate: datos de la entidad. navarra.es (Noiz kontsultatua: 2021-7-11).

## Kanpo estekak

* Datuak: Q12267081
* Multimedia: Saratsate / Q12267081
# Saratsu (argipena)

Saratsu izenak hainbat adiera ditu:
* Saratsu, Trebiñu udalerriko (Araba) herria;
* Saratsu, Trebiñu udalerriko (Araba) ibaia;
* Saratsu, euskal abizena, beste aldaera hauek ere badituena: euskaraz Saratsua, eta gaztelaniaz Sarasua eta Sarazua.
Gainera, Lantarón udalerriko (Araba) Salcedo herriari ere Saratsu esan izan zaio azkenaldian, nahiz eta Euskaltzaindiaren Onomastika Batzordeak onartutako forma bakarra Salcedo izan.
# Saratsate (argipena)

Saratsate zenbait leku eta pertsonaren izena da.

## Toponimia

* Saratsate: Itzako herria.

## Deitura

* Pablo Sarasate (1844 - 1908), biolin jolea.
** Sarasate pasealekua: bere omenez bataiatutako Iruñeko pasealekua.
** Sarasate Saria (Premio Sarasate): bere omenez izandatutako biolin joleei zuzendutako saria.
** Pablo Sarasate Nafar Musika Kontserbatorioa: Iruñeko musika ikastegia.
* Francisca Sarasate (1853 - 1922), idazlea, Pabloren arreba.

## Erreferentziak

* ↑ Espainieraz idatzita Sarasate.

## IKus, gainera

* Saratsa
# Saratsu (Trebiñu)

Saratsu Trebiñu udalerriko (Araba) herri bat da. 2007ko erroldan, auzoak 19 biztanle zituen.

## Demografia eta biztanleria

Saratsuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 7 | 7 | 8 | 8 | 12 | 12 | 17 | 19 |

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 16 | Armentia T. Trebiñu | Arluzea • Markiz • Saseta • Urarte • Paritza • Lañu • Albaita • Fuidio • Faidu • Mesantza • Samiano • San Martin Galbarin • Torre • Argote • Axarte • Agilu • Marauri • Ogeta • Saratsu • Pedruzo • San Vicentejo • Imiruri • Uzkio | Armentia T. Trebiñu |

## Argazki galeria

* Garbitokia
* San Andres eliza
* San Andres elizako leiho bat
* San Andres elizako leiho bat
* San Andres elizako hormako idatzia
* San Andres elizako ataria
* San andres elizako atariko kapitelak
* San andres elizako atariko kapitelak
* San andres elizako atariko kapitelak
* San andres elizako atariko kapitelak
* San andres elizako atariko kapitelak
* San andres elizako atariko kapitelak
* San andres elizako atariko kapitelak

## Kanpo estekak

* Datuak: Q9074571
* Multimedia: Saraso / Q9074571
# Saratsateko geralekua

Saratsate (lehen: Sarasate) Euskal Herriko Nafarroa Garaiko tren geraleku zahar bat da, Itza Zendeako udalerriko Saratsate herrian kokatuta dagoena.
Gaur egun, Plazaolako bide berdearen barruan dago.

## Historia

Iruña-Donostia burdinbideko Plazaola eta Iruña–Hiria geltokien arteko zatia 1914ko urtarrilaren 19an inauguratu zen.
1953ko urriaren 13 eta 14 artean eginiko euriteen ondorioz burdinbidearen azpiegitura oso kaltetuta geratu zen (euste-hormak, lubetak, zubiak...). Jabea zen enpresak hainbat saiakera egin zituen tokiko erakundeekin, azpiegitura konpontzeko asmoarekin. Baina, negoziazio hauek ez zuten emaitzarik eman eta zerbitzua geldi geratu zen, uholdeek eragindako kalteak ez zirelako konpondu.
Dena den, trenak jarraitu zuen zenbait zerbitzu lokal egiten zazpi urtez, esate baterako Elduain eta Andoain artean egurra garraiatzeko. Honetako bidaia batean, trenak Andoaingo parrokoa zen Rosendo Rekondo harrapatu zuen, 1957ko uztailean. Azkenean, konpainiak burdinbidea kentzeko eta burdinbidea behin betiko ixteko baimena jaso zuen 1958ko irailaren 5ean. Ondorioz, geraleku hori behin betiko itxi zen.

## Egoera

Geralekua Iruña—Donostia burdinbidearen 18,8 kilometro-puntuan zegoen, 503 metroko altueran, Eritze eta Gulia geltokien artean. Tartea bide bakarra da eta ez zegoen elektrifikatuta.

## Erreferentziak

* ↑ «Iruñetik Plazaolara, Andoainera eta Lasarterako burdinbidea» web.archive.org 2017-01-09 (Noiz kontsultatua: 2020-11-10).
* ↑ Kabexoi, Xabier. «Plazaolako trenako historia» www.plazaola.net (Noiz kontsultatua: 2020-11-10).
* ↑ «Geralekuko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Saratsate
* Iruña-Donostia burdinbidea

## Kanpo estekak

* Datuak: Q103486157
| | Eritze | Saratsate | Gulia | |
| Iruña–Hiria | | | | Amara–Donostia |
# Sisikon

Sisikon Suitzako udalerria da. Uri kantonamenduan dago. 2014an 369 biztanle zituen 16,46 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66862
* Multimedia: Sisikon / Q66862
Bauen Bürglen (UR) Flüelen Morschach Riemenstalden Seelisberg
# Sismografo

Sismografoa edo sismometroa lurrikarak edo sorturiko sismo txikiak neurtzeko erabiltzen den gailua da. Tresna hau hasiera batean pendulu bat zen, zuen masa dela eta geldi geratzen zena ingurukoa mugitzen zen bitartean. Pendulo horrek punta bat zuen eta bere mugimendua denborarekin biratzen zuen paper baten gainean erregistratuta geratzen zen.
Gaur egun azelerometro baten antza dute eta elektronikoak dira. Frekuentzia ezberdinak hartzen dituzte.

## Kanpo estekak

* Datuak: Q160567
* Multimedia: Seismometers / Q160567
# Sismologia

Sismologia geofisikaren adarra da, lurrikaren eta hauek sortzen duten uhin sismikoen ikasketan oinarritzen dena. Uhin sismiko hauek lurraren barnean nahiz lurrazalean gertatzen dira. Sismologiaren barnean, beste fenomeno batzuk aurkitzen dira. Hauen artean honako hauek daude: itsasikaren edo tsunamien eta itsas handien ikasketa eta sumendi baten erupzioaren aurretik sortzen diren uhin sismikoen ikasketa. Gehienetan lurrikarak plaka tektonikoen mugetan sortzen dira, hauen arteko tentsioaren ondorioz.

## Uhin sismikoa

Uhin sismikoak sismo edo leherketa baten ondoren Lurraren materialen arteko mugimenduak sortzen diren uhinak dira. Darda hauek, uhin modura mugitzen dira Lurra alde batetik bestera zeharkatuz. Uhin sismikoak lurrikaren ondorioz aparte, modu artifizialean sortu ahal dira ere bai, hain zuzen ere lehergarrien bidez. Lurrikarak bi motatako uhinak igortzen ditu: P uhinak edo uhin primarioak eta S uhinak. P uhinak barreiatze-norabidearekiko paralelo hedatzen direnak eta likidoetan barreiatzeko gai direnak dira eta S uhinak hedapenaren norabidearekiko zeharka hedatzen direnak eta likidoetan zehar barreiatzeko gai ez direnak dira. P uhinak S uhinak baino azkarrago iristen dira sismografoetara eta honen ondorioz sismoarekiko distantzia jakin daiteke.

### P uhinen bigarren espeziea

Bioten teoriaren esanez, leku porotsu batean, hedatzen diren uhinak honako hauek dira: Uhin errotazional bat eta bi uhin konprimitu. Uhin konprimituak lehenengo espezieko P uhina eta bigarren espezieko P uhina taldeetan banatzen dira. Bigarren espezieko uhinak lehenengo espezieko uhinak baino motelago hedatzen dira, honen ondorioz Biot beste izen bat jarri zien uhin hauei: motelak eta azkarrak. Uhin motelak sakabanatu egiten dira eta bere anplitudea oso azkar gainbeheratu egiten da.

### S uhinak

S uhinen desplazamendua hedapenaren zeharkakoa da eta bere abiadura motelagoa da P uhinekin konparatuz. Uhin hauek lurraren mugimendua eragiten dute eta honen ondorioz, kalte handiena eragiten dutenak dira. S uhinen ez dira likidoa zeharkatzeko gai, bakarrik solidoa zeharkatzen dute.
Erdi isotropo eta homogeneo diren lekuetan S uhinen hedapena dentsitatearen eta μ moduluaren menpe dago:
    $v_{s}={\sqrt {\frac {\mu }{\rho }}}$

### P uhinak

P uhinak uhin longitudinalak dira, hau da, lurra konprimitu eta dilatatu egiten da hedakuntzaren norabidean. Uhin hauek S uhinak baino 1,73 aldiz azkarrago bidaiatzen dute eta edozein material motatik zehar bidaiatzeko gai dira. Uretan 1450m/s-ko abiaduran joaten da normalean eta 5000m/s-ko abiaduran granitoan.
Leku erdi isotropo eta homogeneo batean P uhinen hedapenaren abiadura honako hau da:
    $v_{p}={\sqrt {\frac {K+{\frac {7}{2}}\mu }{\rho }}}$

## Ikus, gainera

* Sismografoa
* Lurrikara

## Erreferentziak

* ↑ Biot, M. A. (1962) http://scitation.aip.org/getabs/servlet/GetabsServlet?prog=normal&id=JAPIAU000033000004001482000001&idtype=cvips&gifs=yes%5B%5D

## Kanpo estekak

* (Gaztelaniaz) Sismologia
* Datuak: Q83371
* Multimedia: Seismology / Q83371
# Sisinio González

Sisinio Sisi González Martínez (Albacete, 1986ko apirilaren 22a) espainiar futbolaria da, Osasunan ibilitakoa.
2015ean Osasunak behin betiko baja eman zion.

## Ibilbidea

| Kluba | Urtea |
| Valencia CF C | 2003 – 2004 |
| Valencia Mestalla | 2003 – 2004 |
| Hércules CF | 2004 – 2006 |
| Real Valladolid | 2006 – 2008 |
| Real Club Recreativo de Huelva | 2008 – 2009 |
| Real Valladolid | 2009 – 2012 |
| Osasuna | 2012 - |
* Datuak: Q679699
# Siskiwitia

Siskiwitia Cosmopterigidae familiako tximeleta genero bat da. Bere espezie tipoa Siskiwitia alticolans da.

## Espezieak

| Espeziea | Egoera |
| Siskiwitia alticolans | daturik gabe |
| Siskiwitia falcata | daturik gabe |
| Siskiwitia latebra | daturik gabe |

## Kanpo estekak

* Datuak: Q7530865
* Espezieak: Siskiwitia
# Sismograma

Sismograma bat sismografo batek egiten duen grafikoa da. Lurrazalaren mugimendua denborarekiko neurketa estazioan ikusteko balio du. Sismogramak normalki hiru ardatz kartesiarretan erakitzen dira (x, y eta z), z ardatza lurarrekiko elkartzuta delarik eta x- eta y- ardatzak lurrarekiko paralelo. Sismograma batean neurtzen den energia lurrikara bat edo leherketa batetik etor daiteke.
Historikoki sismogramak biratzen zeuden paperetan idazten ziren. Batzuek boligrafoa eta paper arrunta erabiltzen zuten, eta beste batzuk argi izpi bat eta paper fotosensiblea. Gaur egun ia gehienak digitalki erregistratzen dira eta ordenagailuek datu horiek errazago alderatu eta neurtu ahal dituzte. Leku publikoetan erabiltzen diren sismografo gehienetan, ordea, sismograma biratzen dagoen paper batean egiten da. Sismogramak lurrikaren magnitudea eta kokapena neurtzeko nahitaezkoak dira.

## Kanpo estekak

* Datuak: Q510375
* Multimedia: Seismograms / Q510375
# Sisinio

Sisinio (Siria, c. 650 - † ?, 708ko otsailaren 4a) Eliza Katolikoaren 87. Aita Santua izan zen 708. urteko hiru asteetan zehar. Aurelianoren Harresiak berreraikitzeko agindua eman zion.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103277
* Multimedia: Sisinnius / Q103277
# Siskiyou konderria (Kalifornia)

Siskiyou konderria (ingelesez: Siskiyou County) Kaliforniako konderri bat da, Ameriketako Estatu Batuetan. Hiriburua Yreka da. 2010eko zentsuaren arabera 44.900 biztanle zituen, Siskiyou kilometro koadroko azaleran.

## Geografia

Siskiyou konderriak 16.439,54 kilometro koadro ditu. Horietatik 179,89 ura dira. Beste 16.259,65 lurra dira. Biztanleria dentsitatea 0,37 da.

## Demografia

2010eko zentsoan bizi ziren 44.900 pertsonetatik 40.298 txuriak edo hispanoak dira. Horietatik hispano edo latino kategorian 4.615 dira. 552 beltzak edo afroamerikarrak. 1.549 amerikar natiboak ziren eta 69 Hawaii edo Pazifikoko irletako natiboak. 528 asiarrak ziren. Bestelako arraza bat kategorian 64 biztanle daude. Bukatzeko euren burua arraza bat baino gehiagotan 1.840 pertsonek kokatzen zuten.

### Biztanleria piramidea
## Kanpo estekak

* Datuak: Q156374
* Multimedia: Siskiyou County, California / Q156374
# Saint-Sévère (Quebec)

Saint-Sévère Quebeceko udalerri bat da, Kanadan. Mauricie eskualdean kokatuta dago, eta horren barruan dagoen Maskinongé konderriko eskualde udalerria da.. 2011ko zentsoaren arabera 318 biztanle zituen 31.81 kilometro koadroko azaleran.

## Kanpo estekak

* Datuak: Q3463432
* Multimedia: Saint-Sévère, Quebec / Q3463432
# Saint-Tharcisius (Quebec)

Saint-Tharcisius Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen La Matapédia konderriko eskualde udalerria da.. 2011ko zentsoaren arabera 464 biztanle zituen 80.01 kilometro koadroko azaleran.

## Kanpo estekak

* Datuak: Q3463433
* Multimedia: Saint-Tharcisius / Q3463433
# Saint-Séverin (Quebec)

Saint-Séverin Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Robert-Cliche konderriko eskualde udalerria da.. 2011ko zentsoaren arabera 266 biztanle zituen 58.91 kilometro koadroko azaleran.

## Kanpo estekak

* Datuak: Q61357683
# Shiloh Valley udalerria, St. Clair konderria (Illinois)

Shiloh Valley udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 12.824 biztanle zituen, 31.89 milia karratu (82.6 km$^2$) eremuan.

## Ekonomia

2020ko zentsuaren arabera, Shiloh Valley udalerrian 4131 etxebizitza zeuden. Per capita diru-sarrerak 38.882 estatubatuar dolar ziren.

## Kanpo estekak

* Datuak: Q7496752
# Shiloh (Georgia)

Shiloh Georgiako estatuko hiri bat da. Bulloch County konderrian kokatua dago. 2010ean 445 biztanle zituen, 5,82 kilometro koadrotan banatuta.

## Ikus, gainera

* Bulloch County konderria

## Kanpo estekak

* Datuak: Q2129145
* Multimedia: Shiloh, Harris County, Georgia / Q2129145
# Shiloh (Hego Carolina)

Shiloh Ameriketako Estatu Batuetako erroldak esleitutako leku bat da. Sumter konderrian dago, Hego Carolina estatuan. 168 biztanle ditu, 25,2 kilometro koadroko azaleran banatuta.

## Ikus, gainera

* Sumter konderria

## Kanpo estekak

* Datuak: Q1894110
# Shiloh (Illinois)

Shiloh Illinoiseko herri bat da. St. Clair konderrian kokatua dago. 2010ean 12.651 biztanle zituen, 28,14 kilometro koadrotan banatuta.

## Ikus, gainera

* St. Clair konderria

## Kanpo estekak

* Datuak: Q1641918
* Multimedia: Shiloh, Illinois / Q1641918
# Shiloh (New Jersey)

Shiloh New Jerseyko borough bat da. Cumberland konderrian kokatua dago. 2010ean 516 biztanle zituen, 3,13 kilometro koadrotan banatuta.

## Ikus, gainera

* Cumberland konderria

## Kanpo estekak

* Datuak: Q1084082
* Multimedia: Shiloh, New Jersey / Q1084082
# Shiloh (Ohio)

Shiloh Ohioko herri bat da. Richland konderrian kokatua dago. 2010ean 649 biztanle zituen, 2,34 kilometro koadrotan banatuta.

## Ikus, gainera

* Richland konderria

## Kanpo estekak

* Datuak: Q5401269
# Shiloh udalerria, Edgar konderria (Illinois)

Shiloh udalerria Ameriketako Estatu Batuetako Illinois estatuko udalerri bat da, Edgar konderrian. Azken zentsuaren arabera 157 biztanle zituen, 58.36 milia karratu (151.2 km$^2$) eremuan.

## Ekonomia

2020ko zentsuaren arabera, Shiloh udalerrian 44 etxebizitza zeuden. Per capita diru-sarrerak 47.742 estatubatuar dolar ziren.

## Kanpo estekak

* Datuak: Q7496746
# Shiloh udalerria, Grundy konderria (Iowa)

Shiloh udalerria Ameriketako Estatu Batuetako Iowa estatuko udalerri bat da, Grundy konderrian. Azken zentsuaren arabera 963 biztanle zituen.

## Ekonomia

2020ko zentsuaren arabera, Shiloh udalerriak 462 etxebizitza zeuden. Per capita diru-sarrerak 37.727 estatubatuar dolar ziren.

## Kanpo estekak

* Datuak: Q10819671
# Shiloh udalerria, Jefferson konderria (Illinois)

Shiloh udalerria Ameriketako Estatu Batuetako Illinois estatuko udalerri bat da, Jefferson konderrian. Azken zentsuaren arabera 6.524 biztanle zituen, 36.32 milia karratu (94.1 km$^2$) eremuan.

## Ekonomia

2020ko zentsuaren arabera, Shiloh udalerrian 2897 etxebizitza zeuden. Per capita diru-sarrerak 31.768 estatubatuar dolar ziren.

## Kanpo estekak

* Datuak: Q7496748
# Shogo Ebisawa

Shogo Ebisawa (japonieraz: 蛯沢 匠吾, 1985eko uztailaren 29a - ) Japoniako futbolaria da.
Hainbat futbol taldetan jokatu du, esaterako Consadole Sapporo.

## Kanpo estekak

* (Japonieraz) J.League Data Site
* Datuak: Q11625628
# Shogo Asada

Shogo Asada (japonieraz: 麻田 将吾, 1998ko uztailaren 6a - ) Japoniako futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q28691195